**Татарстан Республикасы Ютазы муниципаль районы**

**муниципаль бюджет гомуми белем бирү учреждениесе**

**“Кече Урыссу төп гомуми белем бирү мәктәбе”**

Сүз төркемнәрен кабатлау

(4 нче сыйныфта туган (татар) теле дәресе эшкәртмәсе)

**2025**

**Тема:**  Сүз төркемнәрен кабатлау.

**Белем бирү максаты**:

1. Сүз төркемнәре буенча белемнәрне гомумиләштерү, ныгыту, системага салу.

1. Үз фикерләрен әйтә, дәлилли, шулардан чыгып нәтиҗә ясый белүләренә ирешү.
2. Укучыларның уйлау сәләтен, мөстәкыйль активлыкларын, фикерләрен дәлилләргә өйрәнү күнекмәләрен үстерү.
3. Укучыларда туган телгә мәхәббәт, дустанә мөнәсәбәт тәрбияләү.

**Фикер сәләтен үстерү максаты** – яңа укыту алымнарын кулланып, укучыларның аралашу күнекмәләрен, логик фикерләү сәләтен, мөстәкыйльлекләрен, иҗади активлыкларын үстерүгә ярдәм итү;

укучыларның үз фикерләрен тиз һәм төгәл әйтә белүләренә ирешү, шулардан чыгып нәтиҗә ясый белүләренә ирешү;

**Тәрбияви максат** – аралашу һәм коллективта хезмәттәшлек итү күнекмәләрен, кешелеклелек, ярдәмчеллек, итәгатьлелек сыйфатларын тәрбияләү; табигатькә мәхәббәт, сак караш тәрбияләү.

**КУУГ: :** классташлар һәм укытучы белән уку эшчәнлеген оештыруда хезмәттәшлек итү, тыңлый белү, диалог төзүдә һәм коллектив фикер алышуда катнашу, мәгълүмат туплауда үзара хезмәттәшлек инициативасы күрсәтү.

**ТБУУГ:** төп билгеләрне аерып күрсәтү, логик фикерләү чылбырын булдыру.

**ШУУГ:** үзмаксат кую, күршеңә ярдәм итүдә танып белү инициативасы күрсәтү, үз уңышларың , уңышсызлыкларың сәбәпләре турында фикер йөртү.

**РУУГ**: кагыйдәләрне, күрсәтмәләрне истә тотып гамәлләр кылу, үзконтроль, үз эшчәнлегеңне контрольгә алу,

биремнәрне үтәүнең дөреслеген тикшерү

**Җиһазлау**. Ноутбук, проектор , презентация, таратма материал.

**Дәрес тибы:**гомумиләштерү-йомгаклау

**I. Оештыру. Эшкә кызыксыну тудыру**

Максат: дәрес эшчәнлегенә керешеп китү ихтыяҗы булдыру өчен шартлар тудыру

- Исәнмесез, балалар! Тышта барыгыз да күргәнегезчә яз ае. Табигатьнең иң матур, яшәрә торган чагы. Бүген барыбызның да кәефләре яхшы, күңелләре күтәренке, чөнки бездә кунаклар. Сезнең йөрәк җылыгыз,якты елмаюыгыз аларга бүләк булсын.

-Рәхмәт укучылар, утырыгыз!

-Дәрестә дөрес утыра белүне тикшерү.

- Аяклар? Идәндә.

* Арка? Туры .
* Куллар? Партада
* Терсәкләр? Парта читендә

Слайдта язылган сүзләрне укып китик әле.

– Җирнең нуры – кояш, кешенең нуры – гыйлем.

Укучылар, димәк, кояш кебек балкыр өчен нәрсә алырга кирәк? (Белем алу кешене нурлы итә, яктырта. Ул барлык начарлыклардан имин була.) Бик дөрес, сезнең дә кояш кебек якты буласыгыз киләме? Алайса, әйдәгез, киттек!

**II. Актуальләштерү.**Максат: элек үзләштергән белемнәрне мөстәкыйль рәвештә искә төшерү мөмкинлеге булдыру

1. **Актуальләштерү. Уку мәсьәләсен кую.**

* **Дәреснең темасын ачыклау өчен мин сезгә**

**“Кайсы сүз артык?”** дигән уен тәкъдим итәм**.** (Укучылар сүзләрне укыйлар һәм кайсы сүзнең артык икәнен аңлатып бирәләр. **1 нче слайд) яки (Биремнәр эш дәфтәрендә бирелгән)** Биремне үтәү барышында эш дәфтәрендәге модельне тутыра барырбыз.

***1 нче бирем.***

Йөгерә, сикерә, сибә, тырмалый, эшли, китап, бара.

Сорау – биремнәр:

- Кайсы сүз артык килеп чыкты?

- Ни өчен шулай уйлыйсыз?

Көтелгән җавап:

- чөнки башка сүзләр нишли? соравына җавап бирәләр. Алар – фигыльләр.

***2 нче бирем***.

Акыллы, матур, уйчан, укый, буранлы, шаян, салкын, белемле.

Сорау – биремнәр:

- Кайсы сүз артык?

- Ни өчен?

Көтелгән җавап:

- чөнки бу сүзләр нинди? соравына җавап бирәләр. Болар – сыйфатлар.

***3 нче бирем***.

Мәктәп, бакча, урман, китапханә, тәрбияле, өй, әни, сукмак.

Сорау – биремнәр:

- Артык сүз бармы?

- Җавабыгызны аңлатыгыз.

Көтелгән җавап:

- Бу сүзләр кем? нәрсә? сорауларына җавап бирәләр. Алар – исемнәр.

***4нче бирем***

Ул, мин, син, бала, кем, без, алар, аны

Сорау – биремнәр:

- Артык сүз бармы?

- Җавабыгызны аңлатыгыз.

Көтелгән җавап:

- Бу сүзләр алмашлыклар. (*слайдта фигыль, сыйфат, исем, алмашлык сүзләре чыгарыла)*

**Укытучы.** (Уенга нәтиҗә ясала.)

Укучылар, сез әйткән атамаларны гомуми сүз белән ничек атыйбыз?(сүз төркемнәре дип аталалар). Дөрес, мөстәкыйль сүз төркемнәре. Тагын нинди сүз төркемнәре белән таныштык бу уку елында? (Сан, рәвеш). Әйдәгез аларны да моделебезгә язып куейк.

**III. Уку мәсьәләсен кую.**

Максат: яңа белемнәр кабул итүне оештыру һәм үзләштерүгә юнәлеш бирү;

дәреснең темасын, максатын билгели белү

* Димәк, бүгенге дәресебезнең темасы нинди булачак? (Сүз төркемнәрен кабатлау)

Дәрескә нинди бурычлар куярбыз:

1. \_\_\_\_\_\_\_\_турындагы белемнәрне гомумиләштерү, кабатлау;

2. Сөйләмдә \_\_\_\_\_\_\_\_\_\_\_\_\_ дөрес куллана белү

**IV. Белемнәрне ныгыту, мөстәкыйль куллану.**

Максат:

укучыларның алган белемнәрен практик кулланырга мөмкинлек тудыру.

* Дәфтәрләрне ачабыз һәм бүгенге числоны һәм дәрес темасын язабыз.

*Егерме өченче апрель*

*Сыйныф эше*

*Сүз төркемнәрен кабатлау*

1. Матур язу күнегүе

*Бб ба бә бу би*

*Батыр солдат булып таш һәйкәлләр  
Баскан бүген мәйдан түренә. (Гөлнур Айзат “Җиңү көне”)*

-Укучылар, әлеге шигырь юллары нинди вакыйгага багышланган?

-Ә быел Бөек Ватан сугышы тәмамлануга ничә ел булды? *(80)*

-Әйе укучылар,илебез халкы 80 ел инде тыныч, аяз күк йөзе астында яши. Бөек Җиңүгә үзләренең өлешен керткән батыр солдатларны искә алу –ул безнең бурычыбыз.

- Шигырь юлларындагы асларына сызылган сүзләрнең нинди сүз төркемнәре булуын ачыклап китик.

1. Иҗади эш. “Тәрәзәле язу” алымы.

Текстта төшеп калган сүзләрне куеп язарга

“Тәрәзәләр” төрле төстә:

 фигыль (эш-хәрәкәтне белдерүче сүзләр),

– исем (предметны белдерүче сүзләр),

 – сыйфат ( предметның билгесен белдерүче сүзләр)

- алмашлыклар

Һәйкәл

авылда бер  һәйкәл бар.  калку урынга. Әллә кайлардан  булып күренеп тора ул. Һәйкәлгә  мәрмәр такта  .Тактада Бөек Ватан сугышында һәлак булган  исемнәре язылган.

бу  кадерләп  . Һәр  саен тирәсенә  чәчәкләр .

*Файдалану өчен сүзләр*: безнең, матур, һәйкәл, салынган, ап-ак, зур, беркетелгән, авылдашларыбызның, без, һәйкәлне, саклыйбыз, яз, аллы-гөлле, утыртабыз.

* Ә хәзер дәфтәрләрегезне янәшә күршеләрегез белән алмашыгыз һәм бер-берегезнең эшен бәяләгез. Дөрес җавап экранда. Бәяләү өчен критерийлар эш дәфтәрләрендә бирелгән.

Һәйкәл

Безнең авылда бер матур һәйкәл бар. Һәйкәл калку урынга салынган . Әллә кайлардан ап-ак булып күренеп тора ул. Һәйкәлгә

зур мәрмәр такта беркетелгән . Тактада Бөек Ватан сугышында һәлак булган



авылдашларыбызның исемнәре язылган.



Без бу һәйкәлне кадерләп саклыйбыз.. Һәр яз саен тирәсенә

аллы-гөлле чәчәкләр утыртабыз .

Физкультминутка

Мин сүзләр әйтәм. Исем булса, кулларны өскә күтәрәбез, сыйфат- чүгәлибез, фигыль – уңга-сулга борылабыз, рәвеш- башны уңга-сулга борабыз, сан –кул чабабыз.

Исем -  Сыйфат - 

Фигыль  Рәвеш  Сан 

Безнең – 1 зат алмашлыгы, күплек санда, иялек килешендә, аергыч.

Саклыйбыз – хикәя фигыль, хәзерге заманда, барлыкта, 1 зат күплек санда, хәбәр.

Авылда- уртаклык исем, тамыр сүз, берлек санда, тартым белән төрләнмәгән, урын-вакыт килешендә, җөмләдә хәл.

Матур – асыл сыйфат, гади дәрәҗәдә, сыйфатланмышы һәйкәл, аергыч.

1. **Интерактив уен <https://learningapps.org/watch?v=pkvztdo9a25>**

**Барыгыз да биремне дөрес эшләдегез, молодцы!**

**Рефлексия. Уку эшчәнлегенә нәтиҗә.**

Максат: дәрестәге эшчәнлекне анализлау, белемнәрне бәяләү; дәрестә алган белемнәрнең әһәмиятен аңлау, аларны киләчәктә куллана белү.

-Укучылар, хәзер мин сезгә дөрес һәм дәрес түгел фикерләр әйтәм, дөрес булса әйе, дөрес булмаса юк дип әйтерсез

1. Сораулар:

1) исем предметны белдерә

2) сыйфат кем? нәрсә? соравына җавап бирә;

3) фигыль эш, хәрәкәтне, хәлне белдерә;

4) фигыль ике заманда төрләнә;

5) мин сүзе – 1зат алмашлыгы

6) рәвеш предметның билгесен белдерә

7) Исемнәр килеш белән төрләнә;

8) Сыйфатлар асыл һәм нисби була.

*- Бүгенге дәрестә алган белемнәрегез хакында фразеологизмнар белән фикерегезне төгәлләп куегыз:*

* ***- кыек атып туры тидердем***
* ***- суга сәнәк белән язган  кебек***
* ***- биш бармагым кебек***
* ***- колак артыннан җибәрү***
* ***- су урынына эчәм***
* ***- баш эшли***
* ***- җиң сызганып***
* ***- күңел биреп***
* ***- баш тишек***
* ***- баш тубал кебек***

**VI. Өй эше**

Максат: өй эшен хәбәр итү, аны башкару ысулын аңлату

Укучылар, эш дәфтәрендә өй эшләре бирелгән. Өй эше 3 дәрәҗә авырлыкта. 1 нче күнегү һәркемгә мәҗбүри. Калган икесен сайлап алып эшләрсез.

1.Һәйкәл сүзен килешләр белән төрләндерергә

2.Текстта күрсәтелгән сүзләргә морфологик анализ ясарга

3.Иҗади эш. “Минем гаиләмнең сугышка керткән өлеше”.